રાષ્ટ્રીય સ્વયંસેવક સંઘના વડા મોહન ભાગવતે ગુરુવારે સોમનાથ મહાદેવના શરણે શીશ ઝુકાવી અને સોમનાથ ટ્રસ્ટના અધ્યક્ષ કેશુભાઇ પટેલની સાથે સોમનાથ મહાદેવની ધ્વજાનું આરોહણ કર્યુ હતું. સૌરાષ્ટ્રના આંગણે સૌ પ્રથમ વખત સોમનાથ મહાદેવના સાંનિધ્યમાં રાષ્ટ્રીય સ્વયં સેવક સંઘની રાષ્ટ્રીય કાર્યકારિણી બેઠકમાં વિચાર મંથન પૂર્વે સંઘના વડાએ સોમનાથ મહાદેવના પૂજન અર્ચન કરી શંખધ્વની ફૂંક્યો હતો.